Babelscape/SREDFM huggingface dataset:
Ντέλια Βελκουλέσκου

Η Ντέλια Βελκουλέσκου (1975) είναι Ρουμάνα οικονομολόγος και στέλεχος του Διεθνούς Νομισματικού Ταμείου (ΔΝΤ). Από το καλοκαίρι του 2015 είναι αρχηγός αποστολής του ΔΝΤ στην Ελλάδα και διαδραματίζει βασικό ρόλο στις διαπραγματεύσεις της ελληνικής κυβέρνησης με τους πιστωτές της χώρας.
Αντώνης Πρωτοπάτσης

O Αντώνης Πρωτοπάτσης (Μυτιλήνη, 1897 - Αθήνα, 1947) ήταν Έλληνας ζωγράφος, λογοτέχνης και σκιτσογράφος.
Μπέλλα Ραφτοπούλου

Η Μπέλλα Ραφτοπούλου (1902 - 1992) ήταν Ελληνίδα γλύπτρια.
Φρανκ Γουίλτσεκ

Ο Φρανκ Γουίλτσεκ ("Frank Wilczek", γενν. 15 Μαΐου 1951) είναι Αμερικανός φυσικός και μαθηματικός. Μαζί με τους Nτέιβιντ Πόλιτζερ και Ντέιβιντ Γκρος βραβεύθηκε με το Βραβείο Νόμπελ Φυσικής το 2004 για την ανακάλυψη της ασυμπτωτικής ελευθερίας στη θεωρία των ισχυρών αλληλεπιδράσεων. Το έργο τους βοήθησε την επιστημονική κοινότητα να πλησιάσει στον στόχο «της εκπλήρωσης μεγάλου οράματος, της εκπόνησης μίας ενιαίας θεωρίας η οποία θα περιλαμβάνει και τη βαρύτητα, με άλλα λόγια μία θεωρία των πάντων», όπως ανέφερε η Ακαδημία για τη βράβευσή τους. Οι ανακαλύψεις της ερευνητικής ομάδας είχαν δημοσιευθεί το 1973 και συνέβαλαν καθοριστικά στην κατανόηση της θεωρίας της κβαντικής χρωμοδυναμικής (QCD).
Summertime

Summertime είναι ο τίτλος άριας του Τζορτζ Γκέρσουιν για την όπερα "Porgy and Bess" που πρωτοπαρουσιάστηκε στο κοινό το 1935. Έκτοτε τραγουδήθηκε από άπειρους καλλιτέχνες της τζαζ, του ποπ, ροκ και πανκ από την εποχή του μέχρι τις ημέρες μας. Μεταφράστηκε σε 30 γλώσσες και θεωρείται σήμερα το πλέον ερμηνευμένο τραγούδι όλων των εποχών. Οι στίχοι ανήκουν στον ΝτυΜπόουζ Χέιγουρντ, τον συγγραφέα του μυθιστορήματος Porgy. Το τραγούδι πιστώνεται, επίσης, στον Ίρα Γκέρσουιν από την ASCAP.

Το τραγούδι είχε εξαιρετική επιτυχία και ηχογραφήθηκε πολλές φορές από διαφορετικούς καλλιτέχνες. Περιγράφηκε ως «[...] ένα από τα καλύτερα τραγούδια που έγραψε ποτέ συνθέτης [...]». Ο συνθέτης και στιχουργός Στήβεν Σόντχαϊμ (Stephen Sondheim) χαρακτήρισε τους στίχους του Χέιγουορντ για το «Summertime» και το «My Man's Gone Now» ως «τους καλύτερους στίχους του μουσικού θεάτρου». Το τραγούδι αναγνωρίζεται ως ένα από τα πλέον τραγουδισμένα τραγούδια στην ιστορία της ηχογραφημένης μουσικής. Μεταξύ των ερμηνευτών του συγκαταλέγεται η Μαρία Κάλλας, η Τζάνις Τζόπλιν, η Έλλα Φιτζέραλντ, η Μαχάλια Τζάκσον η Φλέρυ Νταντωνάκη και άλλοι.
Τίτσα Χρυσοχοΐδου

Η Τίτσα Χρυσοχοΐδου (1906-1990) ήταν Ελληνίδα γλύπτρια.
Πόρθμαντογκ ΦΚ

Η Πόρθμαντογκ ΦΚ είναι μια ουαλική ποδοσφαιρική ομάδα από το Πόρθμαντογκ. Ιδρύθηκε το 1884. Είναι ένας από τους παλαιότερους συλλόγους στην Ουαλία. Το 1992 συμμετείχε για πρώτη φορά στην Πρέμιερ Λιγκ Ουαλίας.
Λαδάδικα

Τα Λαδάδικα είναι μία ιστορική συνοικία της πόλης της Θεσσαλονίκης. Χωρίζεται στις περιοχές Λαδάδικα και Άνω Λαδάδικα. H περιοχή Λαδάδικα οριοθετείται από τις οδούς “Ίωνος Δραγούμη”, “Τσιμισκή”, “Σαλαμίνος” και “Ναυάρχου Κουντουριώτου” ενώ τα Άνω Λαδάδικα από τις οδούς "Τσιμισκή", "Φράγκων", "Λέοντος Σοφού", "Δωδεκανήσου" "Βασιλέως Ηρακλείου" και "Βέροιας". Τα όρια της περιοχής προσδιορίζονται από το διάταγμα κήρυξής της ως "ιστορικού τόπου" (ΥΠΠΕ/ΔΙΛΑΠ/Γ/24917/1598/24.5.85) και η έκτασή της είναι 6,5 εκτάρια και περιλαμβάνει 24 οικονομικές νησίδες, εκεί όπου βρίσκονται εγκατεστημένες γύρω στις 300 μονάδες επιχειρήσεων όπου απασχολούνται περίπου 1400 εργαζόμενοι. 

Η περιοχή βρίσκεται κοντά στο Λιμάνι της Θεσσαλονίκης και για αιώνες ήταν ένα από τα πιο σημαντικά εμπορικά κέντρα της πόλης. Η ίδια η ονομασία Λαδάδικα προέρχεται από την ύπαρξη πολλών καταστημάτων χονδρικής στην περιοχή όπου πωλούνταν κυρίως ελαιόλαδο. Πολλοί Εβραίοι της Θεσσαλονίκης κατοικούσαν στην περιοχή αποτελώντας έτσι την παλιά εβραϊκή συνοικία της Θεσσαλονίκη, ενώ η περιοχή όπου κατοικούνταν από Γάλλους και Ιταλούς εμπόρους, ο "Φραγκομαχαλάς", βρίσκεται ακριβώς δίπλα στην περιοχή των Άνω Λαδάδικων.

Στα χρόνια πριν τον Α'ΠΠ  άρχισαν να εμφανίζονται πολλοί οίκοι ανοχής και καπηλειά στην περιοχή, και μετά τη Μεγάλη πυρκαγιά της Θεσσαλονίκης η περιοχή έχασε τη δυναμική της. H περίοδος παρακμής διήρκεσε μέχρι τον μεγάλο Σεισμό του 1978 οπότε εγκαταλείφτηκε για περίπου δύο δεκαετίες. Το 1985, τα Λαδάδικα ανακηρύχτηκαν ως περιοχή με πολιτιστική αξία από το Υπουργείο Πολιτισμού της Ελλάδας. Ο ιδιαίτερος αρχιτεκτονικός ρυθμός των κτιρίων του 19ου αιώνα διατηρείται και προστατεύεται. Η ιδιαίτερη σημασία της περιοχής έγκειται στο ότι παρά το μικρό μέγεθός της, δίνει στον επισκέπτη μία εικόνα πώς ήταν χτισμένη η Θεσσαλονίκη πριν το ξέσπασμα της φωτιάς του 1917 που ισοπέδωσε το 70% της πόλης. 
μικρογραφία|Οδός Λυκούργου, Λαδάδικα
Σήμερα, έχοντας περάσει από διαδικασίες αναπαλαίωσης κατά την δεκαετία του 1980, τα Λαδάδικα αποτελούν μία ψυχαγωγική περιοχή της Θεσσαλονίκης, όπου στεγάζονται πολλά μπαρ, νυχτερινά κέντρα διασκέδασης, εστιατόρια και ταβέρνες, εκεί όπου κάποτε βρίσκονταν καταστήματα πώλησης λαδιού και εμπορικές αποθήκες. Στα Λαδάδικα βρίσκονται οι πλατείες Μοριχόβου, η πλατεία Πετρακάκι, και στα άνω Λαδάδικα η πλατεία Εμπορίου με έξοδο προς την οδό Πολυτεχνείου.
Χαράλαμπος Βιτουλαδίτης

Ο Χαράλαμπος Βιτουλαδίτης (1820-1858) ήταν Έλληνας φωτογράφος.
Πέτρος Μωραΐτης

Ο Πέτρος Μωραΐτης (1832-1888;) ήταν Έλληνας φωτογράφος.
Ιωσηφίνα Δήμα-Τσίλερ

Η Ιωσηφίνα Δήμα-Τσίλερ (1885-1965) ήταν Γερμανοελληνίδα ζωγράφος.
Into the Everflow

Into the Everflow είναι ο τίτλος του δεύτερου άλμπουμ του αμερικάνικου progressive metal συγκροτήματος Psychotic Waltz, το οποίο κυκλοφόρησε το Νοέμβριο του 1992 μέσω της δισκογραφικής εταιρίας "Dream Circle Records".

Ο δίσκος έλαβε θετικές κριτικές, με το "Sputnik Music" να του δίνει μέσο όρο βαθμολογιών 4,3 / 5, το "Metal Storm" 8,4 / 10 και το "Metal Archives" 87%.

Ο δίσκος κυκλοφόρησε στην Ευρώπη τον Μάρτιο του 1993 και επανεκδόθηκε το 2004 μαζί με το άλμπουμ "Bleeding", από την "Metal Blade Records".
Μαχάλια Τζάκσον

Η Μαχάλια Τζάκσον ("Mahalia Jackson", 26 Οκτωβρίου 1911 – 27 Ιανουαρίου 1972) ήταν Αμερικανίδα gospel τραγουδίστρια. Με την πανίσχυρη κοντράλτο φωνή της αναφερόταν ως "Η Βασίλισσα των Gospel".. Έγινε μία από τις σημαντικότερες τραγουδίστριες Gospel στον κόσμο και αναγνωρίστηκε διεθνώς ως τραγουδίστρια και ακτιβίστρια για τα πολιτικά δικαιώματα. Ηχογράφησε περίπου 30 άλμπουμ (κυρίως για την Columbia Records) κατά τη διάρκεια της καριέρας της, και στα 45άρια της Gramophone record περιλαμβάνονται αρκετά χρυσά.

"Τραγουδώ τη μουσική του Θεού γιατί με κάνει να αισθάνομαι ελεύθερη", είπε κάποτε η Τζάκσον για την επιλογή της σχετικά με τα Gospel, προσθέτοντας ότι, "Μού δίνει ελπίδα. Με τα blues, όταν τελειώσεις έχεις ακόμη τα blues".
Μπίλι Πάουελ

O Μπίλι Πάουελ ήταν Αμερικανός κιμπορντίστας και συνθέτης της ροκ μουσικής, γνωστός ως μέλος του southern rock συγκροτήματος Lynyrd Skynyrd από το 1970 μέχρι τον θάνατο του, το 2009.
Tribute to the Gods

Tribute to the Gods είναι ο τίτλος της συλλογής διασκευών του αμερικανικού heavy metal συγκροτήματος Iced Earth, η οποία κυκλοφόρησε το Νοέμβριο του 2002 μέσω της δισκογραφικής εταιρείας "Century Media".

Οι κριτικές για το άλμπουμ υπήρξαν μέτριες, με το "Allmusic" να το βαθμολογεί με τρία αστέρια με άριστα τα πέντε και το "Metal Storm" με 7,5 / 10.

Αυτός ήταν ο τελευταίος δίσκος του συγκροτήματος με τον κιθαρίστα Λάρι Ταρνόφσκι στην σύνθεση τους, ο οποίος αντικαταστάθηκε από τον Ραλφ Σάντολα, όπως και του τραγουδιστή Ματ Μπάρλοου, ο οποίος επέστρεψε στους Iced Earth πέντε χρόνια αργότερα.
Στράτος Δαναμπάσης

Ο Στράτος Δαναμπάσης ήταν Έλληνας ποδοσφαιριστής, ο οποίος αγωνίστηκε ως αμυντικός στην ομάδα του Άρη Θεσσαλονίκης το 1957 και από το 1963 μέχρι το 1965.
Τριχοειδής ηλεκτροχρωματογραφία

Τριχοειδής ηλεκτροχρωματογραφία (αγγλ.: "capillary electrochromatography" ή "CEC") είναι μια χρωματογραφική τεχνική στην οποία η κινητή φάση οδηγείται μέσα από την χρωματογραφική κλίνη από ηλεκτροόσμωση (electroosmosis). Η τριχοειδής ηλεκτροχρωματογραφία είναι ένας συνδυασμός δύο αναλυτικών τεχνικών, της υγρής χρωματογραφίας υψηλής απόδοσης (High performance liquid chromatography) και της τριχοειδούς ηλεκτροφόρησης (capillary electrophoresis). Η τριχοειδής ηλεκτροφόρηση σκοπεύει στον διαχωρισμό των αναλυόμενων ουσιών με βάση τον λόγο μάζας προς το φορτίο τους (mass to charge ratio) περνώντας ένα υψηλό δυναμικό μέσα από τα άκρα ενός τριχοειδούς σωλήνα (capillary tube), που γεμίζεται με την αναλυόμενη ουσία. Η υγρή χρωματογραφία υψηλής απόδοσης διαχωρίζει τις αναλυόμενες ουσίες περνώντας τες, κάτω από υψηλή πίεση, μέσα από μια στήλη γεμάτη με τη στατική φάση (stationary phase). Οι αλληλεπιδράσεις μεταξύ των αναλυόμενων ουσιών και της στατικής φάσης με την κινητή φάση (mobile phase) οδηγούν στον διαχωρισμό των αναλυόμενων ουσιών. Στην τριχοειδή ηλεκτροχρωματογραφία οι τριχοειδείς σωλήνες, πακεταρισμένοι με τη στατική φάση HPLC, υπόκεινται σε μια υψηλή τάση. Ο διαχωρισμός επιτυγχάνεται με ηλεκτροφορητική μετακίνηση των διαλυμένων ουσιών και διαφορική κατανομή.
Τραγωδία του Εστάδιο Νασιονάλ

Η Τραγωδία του Εστάδιο Νασιονάλ (γνωστή και ως ποδοσφαιρική τραγωδία της Λίμα) συνέβη στις 24 Μαΐου του 1964 στη Λίμα, Περού και είναι, μέχρι σήμερα, η χειρότερη τραγωδία στην ιστορία του ποδοσφαίρου.
Χου Γιφάν

Η Χου Γιφάν (Διεθνώς: "Hou Yifan", κινέζικα: 侯逸凡, γεν. 27 Φεβρουαρίου 1994) είναι Κινέζα γκρανμαίτρ και πρώην "παιδί θαύμα" στο σκάκι. Κατέκτησε τρεις φορές το Παγκόσμιο Πρωτάθλημα στο Σκάκι Γυναικών και υπήρξε η νεότερη που έχει κερδίσει τον τίτλο αυτόν, καθώς και η νεότερη σκακίστρια που έχει κερδίσει τον τίτλο της γκρανμαίτρ.
Ζου Τσεν

Η Ζου Τσεν ("諸宸", 16 Μαρτίου 1976) είναι Κινέζα σκακίστρια γκρανμαίτρ. Το 2001, έγινε η δεύτερη παγκόσμια πρωταθλήτρια της Κίνας, μετά την Ζίε Ζουν, και η 13η Κινέζα που απέκτησε τον τίτλο γκρανμαίτρ. Το 2006 απέκτησε την υπηκοότητα του Κατάρ και από τότε παίζει για το Κατάρ.
Ζίε Ζουν

H Ζίε Ζουν ("谢军", 30 Οκτωβρίου 1970) είναι Κινέζα διεθνής γκρανμαίτρ σκακίστρια και δύο φορές παγκόσμια πρωταθλήτρια, από το 1991 έως το 1996 και από το 1999 έως το 2001. Η Ζίε Ζουν έγινε η 2η γυναίκα, μετά την Ελίζαμπεθ Μπίκοβα από την Σοβιετική Ένωση, που κατέκτησε τον τίτλο της Παγκόσμιας Πρωταθλήτριας δύο φορές.
Οκάρο Γουάιτ

Ο Οκάρο Γουάιτ (Μπρούκλιν, 13 Αυγούστου 1992), είναι Αμερικανός καλαθοσφαιριστής. Με ύψος 2, 06 μ. αγωνίζεται ως πάουερ φόργουορντ στην Ούνικς Καζάν. Τη σεζόν 2015-16 αγωνίστηκε στον Άρη και μετέπειτα στην αναπτυξιακή λίγκα του ΝΒΑ.
Σλάβεν Τσούπκοβιτς

Ο Σλάβεν Τσούπκοβιτς, γεννημένος στις 23 Ιουνίου 1988 στο Κράλιεβο, είναι Σέρβος καλαθοσφαιριστής, ο οποίος αγωνίζεται στην ομάδα του Άρη, ενώ στο παρελθόν έχει αγωνιστεί και στα Τρίκαλα.
Πάμελα Κούρσον

Η Πάμελα Κούρσον ήταν Αμερικανίδα τραγουδίστρια γεννημένη στις 22 Δεκεμβρίου 1946, η οποία έγινε κυρίως γνωστή από τη σχέση της με τον διάσημο τραγουδιστή των The Doors, Τζιμ Μόρισον. Αποτελούσε την κύρια έμπνευση του Μόρισον άσχετα αν η σχέση τους δεν ήταν τόσο ομαλή. Πέθανε στις 25 Απριλίου 1974, σε ηλικία 27 ετών, από υπερβολική δόση ηρωίνης, με τον ίδιο τρόπο που είχε πεθάνει και ο Μόρισον τρία χρόνια νωρίτερα.

Είχε γνωρίσει τον Μόρισον στα δεκαεννέα της χρόνια, όταν σπούδαζε στο City College του Λος Άντζελες. Είχε σχέση μαζί του μέχρι τον θάνατο του τραγουδιστή το 1971.

Παρά το γεγονός ότι η ίδια και οι γονείς της είχαν σαν σκοπό να θαφτεί στο Παρίσι δίπλα στον τάφο του Μόρισον, υπήρχαν πολλά αξεπέραστα γραφειοκρατικά προβλήματα με την μεταφορά της σε ξένη χώρα, με αποτέλεσμα το σώμα της να αποτεφρωθεί σε κρεματόριο της Σάντα Άνα της Καλιφόρνια.
Δημοσθένης Πρωτοπαπαδάκης

Ο Δημοσθένης Πρωτοπαπαδάκης (1873 - 14 Αυγούστου 1955) ήταν Έλληνας καθηγητής του Εθνικού Μετσοβίου Πολυτεχνείου, του οποίου την περίοδο 1934 - 1935 χρημάτισε πρύτανης.
Πλουμέρια

Η Πλουμέρια ή Πλουμερία (Plumeria, κοινές ονομασίες Φραντζιπάνι), Ροδίτικο φούλι, Αιγυπτιακό φούλι ή Ινδικό φούλι, είναι γένος ανθοφόρων φυτών στην οικογένεια των Αποκυνίδων"(Apocynaceae)", στην οποία ανήκει και το γένος Απόκυνον "(Apocynum)", περιλαμβάνει κυρίως φυλλοβόλους θάμνους και μικρά δένδρα. Είναι εγγενές στην Κεντρική Αμερική, το Μεξικό, την Καραϊβική και τη Νότια Αμερική ως το μακρινό νότο, στη Βραζιλία αλλά μπορεί να καλλιεργηθεί στις τροπικές και υποτροπικές περιοχές. Στην Ελλάδα, συναντάται συχνά στα νότια μέρη, Ρόδο, Κρήτη, Κω κ.ά.
Κεκαυμένος

Ο Κεκαυμένος ήταν Βυζαντινός συγγραφέας γνωστός για το διασωθέν έργο του "Στρατηγικόν", ένα εγχειρίδιο για τις στρατιωτικές υποθέσεις των νοικοκυριών του 11ου αιώνα. Ήταν ίσως Αρμενικής ή Γεωργιανής καταγωγής ενώ ήταν εγγονός του δούκα της Ελλάδος.

Παρά τις σχετικές υποθέσεις, δεν υπάρχει καμία συγκεκριμένη απόδειξη ότι αυτός είναι ο διάσημος στρατηγός του 11ου αιώνα Κατακαλών Κεκαυμένος ή ο γιος του.

Θετός του πατέρας ήταν ο Νικουλιτζάς Δελφινάς, ένας άρχοντας της Λάρισας που συμμετείχε στη βλάχικη εξέγερση το 1066.
Morbid Tales

Morbid Tales είναι ο τίτλος του πρώτου άλμπουμ του ελβετικού metal συγκροτήματος Celtic Frost, το οποίο κυκλοφόρησε το Νοέμβριο του 1984 μέσω της δισκογραφικής εταιρίας "Noise" στην Ευρώπη και της "Metal Blade" στην Αμερική.

Το μίνι-άλμπουμ αποτέλεσε την εναρκτήρια κυκλοφορία της μακρόχρονης καριέρας του συγκροτήματος και ηχογραφήθηκε στο "Caet Studio" του Βερολίνου από τις 8 μέχρι τις 15 Οκτωβρίου 1984. Την περίοδο των ηχογραφήσεων, οι Celtic Frost δεν είχαν ακόμη παίξει την πρώτη τους συναυλία.

Το "Morbid Tales" παρουσίασε ένα σύνολο σκοτεινού και μακάβριου thrash-death metal, με αποκρυφιστικούς και σατανιστικούς στίχους και υπήρξε ιδιαίτερα πρωτοποριακό για την εποχή του.

Οι κριτικές για το άλμπουμ υπήρξαν ιδιαίτερα θετικές, με το "AllMusic" να το βαθμολογεί με 4,5 αστέρια με άριστα τα 5, το "The Metal Crypt" με 4,4 / 5 και το "Metal Archives" με 89%.

Η αμερικάνικη έκδοση του άλμπουμ αποτελούνταν από δύο επιπλέον κομμάτια, τα ""Dethroned Emperor" και "Morbid Tales"".
Ζούζα Πόλγκαρ

Η Ζούζα Πόλγκαρ ή Σούζαν Πόλγκαρ ("Zsuzsa Polgár", 19 Απριλίου 1969) είναι Ουγγαρέζα-Αμερικανίδα γκρανμαίτρ στο σκάκι. Είναι ολυμπιονίκης και παγκόσμια πρωταθλήτρια γυναικών στο σκάκι, προπονήτρια, συγγραφέας και η επικεφαλής του "«Σούζαν Πόλγκαρ Ινστιτούτου Σκακιστικής Αριστείας»" (SPICE: "Susan Polgar Institute for Chess Excellence") που εδρεύει στο Πανεπιστήμιο του Γουέμπστερ.
Γεώργιος Τσάκαλος

Ο Γεώργιος Τσάκαλος (1898 - 14 Ιανουαρίου 1983) ήταν Έλληνας έμπορος και λογοτέχνης.

Γεννήθηκε στο χωριό Κοντοβάζαινα Αρκαδίας, γιος του Βασιλείου Τσάκαλου. Από πολύ νεαρός έφυγε από την πατρίδα του και εγκαταστάθηκε στην Αθήνα, όπου εργάστηκε σε διάφορες δουλειές. Έπειτα από διαμονή στην Αμερική, επέστρεψε στην Ελλάδα και φοίτησε στο Γυμνάσιο του Πύργου. Την περίοδο 1918-23 ήταν στρατιώτης και τις στιγμές που έζησε τις αποτύπωσε στο βιβλίο του "Δραπέτης του χάρου". Εξελέγη βουλευτής Αρκαδίας το εκλογές του 1961 με το Κόμμα Προοδευτικών.

Απεβίωσε τον Ιανουάριο του 1983 και ήταν παντρεμένος με τη Δήμητρα Τσακάλου. Κηδεύτηκε από το Πρώτο Νεκροταφείο Αθηνών στις 15 Ιανουαρίου 1983.
Μπεκατσίνι

Το Μπεκατσίνι είναι καλοβατικό πτηνό της οικογενείας των Σκολοπακιδών, που απαντά και στον ελλαδικό χώρο. Η επιστημονική ονομασία του είδους είναι "Gallinago gallinago" και περιλαμβάνει 2 υποείδη. 

Στην Ελλάδα απαντά το υποείδος "G. g. gallinago" (Linnaeus, 1758).
Babylon 5

μικρογραφία|286x286εσ|Το σήμα της τηλεοπτικής σειράς (1994)

To Babylon 5 5 είναι μία αμερικανική δραματική σειρά επιστημονικής φαντασίας που δημιουργήθηκε από τον συγγραφέα και παραγωγό Τζ. Μάικλ Στραζύνσκι και την εταιρεία του Babylonian Productions, σε συνεργασία με την Synthetic Worlds Ltd., ιδίας ιδιοκτησίας και το τηλεοπτικό δίκτυο της Warner Bros. Μετά από την επιτυχημένη προβολή ενός επεισοδίου - πιλότου, η Warner Bros. προγραμμάτισε τη σειρά σαν μέρος του προγράμματος του δεύτερου έτους λειτουργίας του δικτύου Prime Time Entertainment Network (PTEN), ιδιοκτησίας της. Το επεισόδιο-πιλότος μεταδόθηκε στις 22 Φεβρουαρίου 1993 στις ΗΠΑ. Η πρώτη περίοδος έκανε πρεμιέρα στις ΗΠΑ στις 26 Ιανουαρίου 1994 και τελικά η σειρά ολοκλήρωσε και τις πέντε προγραμματισμένες περιόδους. Έχοντας περιγράψει τη σειρά σαν "μία εξαρχής σύλληψη μίας πενταετούς ιστορίας, μίας τηλεοπτικής νουβέλας", ο Στραζύνσκι έγραψε 92 από τα 110 επεισόδια και ήταν παράλληλα παραγωγός της, μαζί με τον Ντάγκλας Νέττερ.
Κωνσταντίνος Χατζηγρηγοριάδης

Ο Κωνσταντίνος Χατζηγρηγοριάδης του Ιωάννη (1896 - 13 Νοεμβρίου 1984) ήταν Έλληνας ιατρός και πολιτικός. Εργάστηκε ως γιατρός και ανέπτυξε κοινωνικό και φιλανθρωπικό έργο στη Νάουσα. Ήταν ενεργός σε πολλά φιλανθρωπικά ιδρύματα, όπως η "Μέριμνα".
Εξελέγη βουλευτής Βεροίας με τον Ελληνικό Συναγερμό στις εκλογές του 1952. Ο Χατζηγρηγοριάδης στις εκλογές εκείνες ήρθε πρώτος με 13.435 σταυρούς προτίμησης.
Ειδικεύτηκε στην οφθαλμολογία.
Πέθανε στην Αθήνα, σε ηλικία 88 ετών, τον Νοέμβριο του 1984. Κηδεύτηκε από το Νεκροταφείο Ζωγράφου, στις 14 Νοεμβρίου 1984.
Danger in the Club

Το "Danger in the Club" είναι το δεύτερο στούντιο άλμπουμ των Palma Violets. Κυκλοφόρησε στις 4 Μαΐου του 2015 από την Rough Trade Records. Παραγωγός ήταν ο John Leckie ο οποίος έχει συνεργαστεί με τους Pink Floyd, τον Τζον Λένον, τους Radiohead, τους Muse και πολλούς άλλους.
Παύλος Πολάκης

Ο Παύλος Πολάκης (γενν. Σφακιά, 11 Μαΐου 1965) είναι Έλληνας γιατρός, βουλευτής Χανίων με τον ΣΥΡΙΖΑ και πρώην Υπουργός.

Έχει διατελέσει δήμαρχος Σφακίων (2011-2015), Υφυπουργός Εσωτερικών και Διοικητικής Ανασυγκρότησης (Ιούλιος 2015 - Αύγουστος 2015) και Αναπληρωτής Υπουργός Υγείας (Σεπτέμβριος 2015 - Ιούλιος 2019). 

Η καταγωγή του είναι από το χωριό Αργουλές Χανίων.
Πέπερι το μακρόν

Το Πέπερι το μακρόν "(Piper longum)", που κοινώς ονομάζεται μακρύ πιπέρι, μακροπίπερο, μακροπέπερι και μερικές φορές Ινδικό μακρύ πιπέρι, είναι ένα ανθοφόρο κλήμα στην οικογένεια Πιπερίδες "(Piperaceae)", καλλιεργείται για τον καρπό του, ο οποίος συνήθως ξηραίνεται και χρησιμοποιείται ως μπαχαρικό και καρύκευμα. Το μακρύ πιπέρι έχει μια παρόμοια, αλλά πιο καυτερή γεύση από το στενό συγγενή του Πέπερι το μέλαν "(Piper nigrum)" - από το οποίο λαμβάνεται το μαύρο, πράσινο και το λευκό πιπέρι. Η ίδια η λέξη "πιπεριά" προέρχεται από τη λέξη Ταμίλ / Μαλαγιαλαμικά, για το μακρύ πιπέρι, "pippali".

Ο καρπός του πιπεριού αποτελείται από πολλούς μικροσκοπικούς καρπούς - ο καθένας, περίπου στο μέγεθος ενός σπόρου παπαρούνας - ενσωματωμένου στην επιφάνεια ενός άνθους που μοιάζει με ίουλο φουντουκιάς . Όπως και στο Πεπέρι το μέλαν "(Piper nigrum)", τα φρούτα περιέχουν το αλκαλοειδές πιπερίνη, στο οποίο οφείλουν την πικάντικη γεύση τους. Ένα άλλο είδος του μακρού πιπεριού, το είδος Πέπερι το οπισθοκλινές ή φαρμακευτικόν "(Piper retrofractum", συν. "Piper officinarum)", είναι εγγενές στην Ιάβα, Ινδονησία. Οι καρποί αυτού του φυτού, συχνά συγχέονται με αυτούς από τις πιπεριές τσίλι, οι οποίες ανήκουν στο γένος Καψικόν "(Capsicum)" που κατάγεται από την Αμερική.
Προγκρές Μ-34

Το Προγκρές Μ-34 ήταν ρωσικό μη επανδρωμένο διαστημόπλοιο το οποίο εκτοξεύτηκε το 1997 για να ανεφοδιάσει τον διαστημικό σταθμό Μιρ. Κατά την διάρκεια ελιγμών προσέγγισης συγκρούστηκε με τον σταθμό, προξενώντας του σημαντικές ζημιές.
Κόσμος 143

Ο Κόσμος 143 (ρωσικά: "Космос 143") ή Ζενίτ-2 No.45 ήταν σοβιετικός κατασκοπευτικός δορυφόρος ο οποίος εκτοξεύτηκε το 1967. Ήταν όταν τεσσαρακοστός έκτος από τους 81 δορυφόρους αυτού του τύπου που στάλθηκε στο διάστημα και είχε μάζα 1730 kg.
Κόσμος 132

O Κόσμος 132 (ρωσικά: "Космос 132") ή Ζενίτ-2 No.46 ήταν σοβιετικός κατασκοπευτικός δορυφόρος που εκτοξεύτηκε το 1966. Ήταν ο τεσσαρακόστος τρίτος από τους 81 συνολικά δορυφόρους τύπου Ζενίτ-2 που τέθηκε σε τροχιά και είχε μάζα 4730 kg.
Μάγια Τσιμπουρντανίτζε

Η Μάγια Τσιμπουρντανίτζε ("მაია ჩიბურდანიძე", 17 Ιανουαρίου 1961) είναι Γεωργιανή γκρανμαίτρ στο σκάκι, η 7η και η νεότερη Παγκόσμια Πρωταθλήτρια Γυναικών στο σκάκι. Είναι η δεύτερη καλύτερη παίκτρια στην ιστορία των Ολυμπιάδων σκακιού με 9 χρυσά μετάλλια, μετά την συμπατριώτισσά της Νόνα Γκαπριντασβίλι που έχει 11 χρυσά μετάλλια.
Μενεκράτης ο Εφέσιος

Ο Μενεκράτης ο Εφέσιος ήταν επικός ποιητής και γραμματικός του 4ου ή 3ου π.Χ. αιώνα, φερόμενος από την Σούδα ως δάσκαλος του Αράτου του Σολέως. 

Έγραψε δύο διδακτικά ποιήματα με τους τίτλους "Ἔργα" και "Μελισσουργικά". Τα ελάχιστα αποσπάσματα που διασώθηκαν συμπεριελήφθησαν από τον Χέρμαν Ντιλς στη συλλογή "Poetarum Philosophorum Fragmenta (1901)".
Διπλάρειος Σχολή

H Ελληνική Βιοτεχνική Εταιρεία – Διπλάρειος Σχολή είναι κοινωφελής, μη κερδοσκοπικός οργανισμός με σκοπό τη δωρεάν παροχή εκπαίδευσης και κατάρτισης, χτισμένος επί της Πλατείας Θεάτρου στην Ομόνοια. Είναι ένας ιστορικός εκπαιδευτικός οργανισμός που εμφανίζει πολλές ιδιαιτερότητες, σε βαθμό που τον καθιστούν μοναδική περίπτωση στον ελλαδικό χώρο.

Ιδρύθηκε το 1892 στην Αθήνα από τον καθηγητή του Πανεπιστημίου Αθηνών Κυπάρισσο Στέφανο. Ο Αριστείδης Διπλάρης άφησε σημαντική παρακαταθήκη στη σχολή για τη διδασκαλία των τεχνών και τεχνικής κατάρτισης.

Η ανέγερση του ιδιόκτητου κτιρίου της σχολής πραγματοποιήθηκε το 1932 επί της Πλατείας Θεάτρου, εντός της παλαιάς πόλης της Αθήνας. Επί πολλά έτη λειτούργησαν ειδικότητες ξυλογλυπτικής, ηλεκτρολογικών, επιπλοποιίας κ.λπ. 

Η Ε.Β.Ε. – Διπλάρειος Σχολή παρέχει σήμερα τις εκπαιδευτικές της υπηρεσίες ως:

Ινστιτούτο Επαγγελματικής Κατάρτισης (Ι.Ε.Κ.), δηλαδή μεταδευτεροβάθμιας εκπαίδευσης με ειδικότητες στους τομείς:

* Πληροφορικής
* Τουρισμού
* Εφαρμοσμένων Τεχνών

Κέντρο Δια Βίου Μάθησης 2 (Κε.Δι.Βι.Μ.2), με λειτουργία προγραμμάτων κατάρτισης στα θεματικά πεδία:
* Νέες Τεχνολογίες και Πληροφορική
* Πολιτισμός και Τέχνη
* Περιβάλλοντος

Κατηγορία:Μη κυβερνητικές οργανώσεις
Βασίλης Κεγκέρογλου

Ο Βασίλης Κεγκέρογλου (Αρκαλοχώρι, 15 Απριλίου 1961) είναι Έλληνας πολιτικός του Πανελληνίου Σοσιαλιστικού Κινήματος και βουλευτής Ηρακλείου από τις εκλογές του 2004. Στο παρελθόν, διετέλεσε Υφυπουργός Εργασίας, Κοινωνικής Ασφάλισης και Πρόνοιας σε δύο περιπτώσεις, με κύρια ευθύνη στον τομέα Κοινωνικής Προστασίας και Πρόνοιας.

Γεννήθηκε το 1961 στο Αρκαλοχώρι Ηρακλείου. Είναι πτυχιούχος του Φυσικού τμήματος του Πανεπιστημίου Κρήτης. Εντάχθηκε στο ΠΑΣΟΚ το 1978, ενώ την περίοδο 1980-1982 διετέλεσε μέλος του Διοικητικού Συμβουλίου του Φοιτητικού Συλλόγου Φυσικού του Πανεπιστημίου Κρήτης. Συμμετείχε, επίσης, ως σύνεδρος στα Πανσπουδαστικά Συνέδρια της Εθνικής Φοιτητικής Ένωσης Ελλάδος των ετών 1980, 1982 και 1984. Αργότερα, ασχολήθηκε με την τοπική αυτοδιοίκηση, διατελώντας, μεταξύ άλλων, κοινοτικός σύμβουλος Αρκαλοχωρίου και νομαρχιακός σύμβουλος Ηρακλείου.

Εξελέγη για πρώτη φορά μέλος της Βουλής των Ελλήνων στις εκλογές του 2004 και, έκτοτε, επανεκλέγεται ως πρώτος μεταξύ των υποψηφίων του ΠΑΣΟΚ στην εκλογική περιφέρεια Ηρακλείου.

Από το 2001 εκλέγεται ως μέλος της Κεντρικής Επιτροπής του ΠΑΣΟΚ, ενώ το 2013 εξελέγη για πρώτη φορά μέλος του Πολιτικού Συμβουλίου του Κόμματος. Είναι παντρεμένος με την Μαρία Μουρτζάκη και έχει δύο παιδιά.
Alphabet Inc.

Η Alphabet Inc. είναι αμερικανική πολυεθνική εταιρεία που ιδρύθηκε το 2015 ως μητρική της Google και άλλων εταιρειών που ανήκαν στην Google. Η εταιρεία με έδρα την Καλιφόρνια, έχει επικεφαλής τους ιδρυτές της Google, Λάρρυ Πέιτζ και Σεργκέι Μπριν.

Οι μετοχές της Alphabet Inc. διακινούνται με τα σύμβολα "GOOGL" και "GOOG", τα οποία χρησιμοποιούσε η Google.
Γιάννης Σβορώνος

Ο Γιάννης Σβορώνος (1919-1987) ήταν Έλληνας ζωγράφος, γραφίστας και σκηνογράφος.
Περιοχή Λουσότο

Η Περιοχή Λουσότο (Αγγλικά: "Lushoto District", Σουαχίλι: "Wilaya ya Lushoto") επίσης, γνωστή και ως "Wilhelmstal" κατά τη διάρκεια της Γερμανικής Αποικιοκρατίας, είναι μια από τις οκτώ Περιοχές (Επαρχίες) στην Περιφέρεια Τάνγκα "(Tanga Region)" στην Τανζανία. Προς τα βορειοανατολικά συνορεύει με την Κένυα, στα ανατολικά με την Περιοχή Μουχέζα "(Muheza District)", στα βορειοδυτικά με την Περιφέρεια Κιλιμαντζάρο "(Kilimanjaro Region)" και στα νότια με την Περιοχή Κορόγκουε "(Korogwe District)".
Άννα Ουσένινα

Η Άννα Ουσένινα (Διεθνώς: "Anna Ushenina", ουκρανικά: Aнна Юріївна Ушеніна, γεν. 30 Αυγούστου 1985) είναι Ουκρανή γκρανμαίτρ και Παγκόσμια Πρωταθλήτρα στο σκάκι από τον Νοέμρβριο του 2012 έως τον Σεπτέμβριο του 2013.
Emperor's Return

Emperor's Return είναι ο τίτλος ενός ΕΡ του ελβετικού metal συγκροτήματος Celtic Frost, το οποίο κυκλοφόρησε τον Αύγουστο του 1985 μέσω της δισκογραφικής εταιρίας "Noise Records". Αυτή υπήρξε η δεύτερη κυκλοφορία του σχήματος, ακολουθούμενη από το άλμπουμ "To Mega Therion" δύο μήνες αργότερα.

Το εξώφυλλο του ΕΡ είναι σχεδιασμένο από τον Φιλίπ Λοβέρ, γνωστό για τα εξώφυλλα του για δίσκους των Kreator, Warrant, Rage, κ.α..

Η ηχογράφηση του πραγματοποιήθηκε στο στούντιο "Line In" της Ζυρίχης από τις 8 μέχρι τις 12 Απριλίου 1985, με εξαίρεση τα ""Morbid Tales" και "Dethroned Emperor"", τα οποία είχαν ηχογραφηθεί τον Οκτώβριο του 1984 στο "Caet Studio" του Βερολίνου. Στα συγκεκριμένα κομμάτια, τα τύμπανα έπαιζε ο Στίβεν Πρίστλι, ο οποίος αντικαταστάθηκε από τον Ριντ Σεντ Μαρκ. Ο τελευταίος έπαιξε στα υπόλοιπα τρία κομμάτια της κυκλοφορίας.

Το 1986, το συγκεκριμένο ΕΡ κυκλοφόρησε μαζί με το "Morbid Tales" σε μορφή CD.
Περιοχή Κορόγκουε

Η Περιοχή Κορόγκουε (Αγγλικά: "Korogwe District", Σουαχίλι: "Wilaya ya Korogwe"), είναι μία από τις οκτώ Επαρχίες στην Περιφέρεια Τάνγκα "(Tanga Region)" της Τανζανίας. Στα βόρεια συνορεύει με την Περιοχή Λουσότο "(Lushoto District)", στα ανατολικά με την Περιοχή Μουχέζα "(Muheza District)", στα νότια με την Περιοχή Χαντένι "(Handeni District)" και στα δυτικά με την Περιφέρεια Κιλιμαντζάρο "(Kilimanjaro Region)". Επαρχιακή πρωτεύουσα είναι το Κορόγκουε "(Korogwe)".

Σύμφωνα με την απογραφή του 2012, ο πληθυσμός στην Αγροτική Περιοχή Κορόγκουε ήταν 242.038 κάτοικοι.
Περιοχή Μκίνγκα

Η Περιοχή Μκίνγκα (Αγγλικά: Mkinga District και Σουαχίλι: Wilaya ya Mkinga), είναι μία από τις οκτώ Περιοχές (Επαρχίες) στην Περιφέρεια Τάνγκα "(Tanga Region)" της Τανζανίας. 

Η Επαρχία Μκίνγκα "(Mkinga District)" δημιουργήθηκε το 2007, όταν διαχωρίστηκε από την Περιοχή Μουχέζα "(Muheza District)".
(Pronounced 'Lĕh-'nérd 'Skin-'nérd)

(Pronounced 'Lĕh-'nérd 'Skin-'nérd) είναι ο τίτλος του πρώτου στούντιο δίσκου του αμερικανικού ροκ συγκροτήματος Lynyrd Skynyrd, ο οποίος κυκλοφόρησε στις 13 Αυγούστου του 1973 μέσω της δισκογραφικής εταιρείας "MCA".
Aqualung Live

Το Aqualung Live είναι ζωντανά ηχογραφημένο άλμπουμ του αγγλικού ροκ συγκροτήματος Jethro Tull, το οποίο κυκλοφόρησε στις 19 Σεπτεμβρίου 2005 στην Ευρώπη και τις 7 Μαρτίου 2006 στην Αμερική, μέσω της δισκογραφικής εταιρίας "Fuel 2000".

Η ηχογράφηση του δίσκου πραγματοποιήθηκε στις 23 Νοεμβρίου 2004 στα "XM Studios" της Ουάσινγκτον, μπροστά σε σαράντα προσκεκλημένους του συγκροτήματος. Κατά την αμερικάνικη περιοδεία των Jethro Tull το φθινόπωρο του 2005, η συγκεκριμένη κυκλοφορία διανεμόταν δωρεάν προς το κοινό, ενώ τα έσοδα από τις ευρωπαϊκές του πωλήσεις δόθηκαν σε φιλανθρωπικά ιδρύματα προς βοήθεια των άστεγων.

Οι κριτικές για το άλμπουμ υπήρξαν μέτριες προς καλές, με το "Allmusic" να του δίνει 3,5 αστέρια με άριστα τα 5, το "Sputnik Music" μέσο όρο βαθμολογιών 3,5 / 5 και το "ProgArchives" 3,45 / 5.
Τζέιμς Βερίνης

Ο Τζέιμς Βερίνης γεννήθηκε στο Κονέκτικατ των ΗΠΑ το 1916. Οι γονείς του ονομάζονταν Πέτρος και Διαμάντω Βερίνη. Στις αρχές του 1900 μετανάστευσαν στο Κοννέκτικατ των ΗΠΑ προερχόμενοι από το χωριό Άγιος Πέτρος της Πελοποννήσου. Σπούδασε διοίκηση επιχειρήσεων στο Πανεπιστήμιο του Κοννέκτικατ και μόλις αποφοίτησε το 1941, κατατάχθηκε στην αμερικανική αεροπορία στρατού.
Αλέξανδρος Κοντογιάννης

| caption = Ο Κοντογιάννης στο Ο.Α.Κ.Α, Κύπελλο Ελλάδος 2013

| headerstyle = background:#B0C4DE;

| header1 = 

| class2 = Ονομα
| label2 = Πλήρες Όνομα
| data2 = Αλέξανδρος Κοντογιάννης

| class3 = Χωρα
| label3 = Χώρα
| data3 = 

| label4 = Ημερ. γέννησης
| data4 = 10 Σεπτεμβρίου 1985

| label5 = Τόπος γέννησης
| data5 = Αθήνα
| label9 = Όπλο
| data9 = Ξίφος Μονομαχίας

| label10 = Κυρίαρχο χέρι
| data10 = Δεξί

| label11 = Ύψος
| data11 = 1.93 m

| label12 = Βάρος
| data12 = 95 kgr

| label17 = Σύλλογος
| data17 = Α.Ο Θησέας Ηρακλείου 

| label13 = Μέλος Eθνικής ομάδας
| data13 = Από το 2000

| label14 = Ομοσπονδιακός προπονητής
| data14 = Χάρης Τσολάκης

| label15 = FIE Κατάταξη
| data15 = Διεθνής Ομοσπονδίας Ξιφασκίας

| label16 = ΕΟΞ Κατάταξη
| data16 = Ελληνική Ομοσπονδία Ξιφασκίας

| header18 = 

Ο Αλέξανδρος Κοντογιάννης (γεννημένος στην Αθήνα, στις 10 Σεπτεμβρίου 1985) είναι Έλληνας πρωταθλητής της ξιφασκίας, στην κατηγορία ξίφους μονομαχίας. Ο Κοντογιάννης κατέχει σημαντικούς τίτλους στο ενεργητικό του, σε εθνικό και διεθνές επίπεδο. Είναι μέλος της Εθνικής Ομάδας από το 2000.
Αλέξιος Ξιφίας

O Αλέξιος Ξιφίας ήταν πρωτοσπαθάριος και Κατεπάνω της Ιταλίας από το 1006 μέχρι το θάνατό του το 1007, ενώ πριν ήταν στην υπηρεσία του κατεπάνω Γρηγορίου Ταρχανειώτη τον οποίο και αντικατέστησε. Ανήκε στην βυζαντινή Οικογένεια Ξιφία συγγενής του αποστάτη Νικηφόρου Ξιφία.

Ο Αλέξιος σκοτώθηκε σε μάχη με τους επαναστάτες στο 1007 και τον διαδέχθηκε ο Ιωάννης Κουρκούας.
Σοφίδες

Οι Σοφίδες ή οι Σοφίδαι (τουρκικά: "Evrencik", Εβρεντζίκ) είναι χωριό της Ανατολικής Θράκης στην Τουρκία. Διοικητικά υπάγονταν στο Βιλαέτι Αδριανουπόλεως, στο Σαντζάκι των Σαράντα Εκκλησιών, στον Καζά της Βιζύης. Εκκλησιαστικά υπάγονταν στη Μητρόπολη της Βιζύης. Χωριό κοντά στο Σκεπαστό. Tον 17ο αιώνα στο χωριό εγκαταστάθηκαν και κάτοικοι από τον Άγιο Γεώργιο ύστερα από τις λεηλασίες που υπέστη ο οικισμός τους από ληστές και επιδρομείς. Το 1878 υπήρχαν 2.500 Έλληνες και ένα Δημοτικό σχολείο με 90 μαθητές. Οι κάτοικοι ήταν γεωργοί, κτηνοτρόφοι, μυλωνάδες και εξαίρετοι κτίστες. Υπήρχε η εκκλησία του Αγίου Γεωργίου. 

Με την Συνθήκη των Σεβρών, τον Αύγουστο του 1920 παραχωρήθηκε και επίσημα η ανατολική Θράκη στην Ελλάδα έτσι λοιπόν απο το 1920 έως το 1922 όπου επήλθε η Μικρασιατική καταστροφή, οι Σοφίδες ανήκαν στο τότε Βασίλειο της Ελλάδος κ μετείχε στήν Εθνική απογραφή πληθυσμού το 1920, κ σύμφωνα με την απογραφή ο πληθυσμός ήταν 357 Άρρενες 521 γυναίκες στο Σύνολο 878 κάτοικοι. και υπαγόταν διοικητικά στον νεοσύστατο τότε Νομό Σαράντα Εκκλησιών και στην Υποδιοίκηση Βιζυής. 

Μετά την ανταλλαγή πληθυσμών μεταξύ Ελλάδος κ Τουρκίας στο χωριό μετοίκισαν Μουσουλμάνοι πρόσφυγες από την Μακεδονία κ την Θράκη και οι "Σοφιδιώτες" μεταφέρθηκαν στην Δυτική Θράκη κ την Κεντρική Μακεδονία. Κάποιοι λένε ότι μερικοί Σοφιδιώτες έμειναν εκεί κ εκτουρκίστηκαν.
Μάξιμος Μητσόπουλος

Ο Μάξιμος Μητσόπουλος (1897 - 27 Σεπτεμβρίου 1968) ήταν Έλληνας πανεπιστημιακός, καθηγητής Γεωλογίας και Παλαιοντολογίας στο Πανεπιστήμιο της Αθήνας και της Γεωλογίας και Ορυκτολογίας στο ΕΜΠ.
Αντοανέτα Στεφάνοβα

Η Αντοανέτα Στεφάνοβα ("Антоанета Стефанова", 19 Απριλίου 1979) είναι Βουλγάρα γκρανμαίτρ και πρώην παγκόσμια πρωταθλήτρια γυναικών στο σκάκι.
Φέλιξ ντε Αθούα

O Φέλιξ ντε Αθούα Καμέλια (Félix de Azúa Camella, Βαρκελώνη, 30 Απριλίου 1944) είναι ισπανός συγγραφέας και μέλος της Ισπανικής Βασιλικής Ακαδημίας της Γλώσσας. Έχει γράψει ποίηση, μυθιστορήματα εκ των οποίων έχουν μεταφραστεί στα ελληνικά το "Η ιστορία ενός ηλιθίου όπως την αφηγείται ο ίδιος ή Το περιεχόμενο της ευτυχίας." Τα δοκίμιά του ασχολούνται κυρίως με την αισθητική και τη λογοτεχνία. Είναι τακτικός συνεργάτης των εφημερίδων "El País" και του "El Periódico de Catalunya".
Σταν Βαβρίνκα

Ο Στάνισλας “Σταν” Βαβρίνκα, γεννηθείς στις 28 Μαρτίου 1985, είναι Eλβετός επαγγελματίας αντισφαιριστής.

Έχει κατακτήσει τρεις τίτλους Γκραν Σλαμ στην καριέρα του. Πιο συγκεκριμένα, ο Σταν κατέκτησε το Αυστραλιανό Όπεν το 2014 καθώς και το Γαλλικό Όπεν του 2015, με νίκες του στον τελικό επί των Ναδάλ και Τζόκοβιτς αντίστοιχα. Στις 27 Φεβρουαρίου 2014, μετά τον θρίαμβό του στον τελικό του Αυστραλιανού Όπεν, ο Βαβρίνκα ανέβηκε στην υψηλότερη θέση της καριέρας του στην παγκόσμια κατάταξη, το νούμερο 3, την οποία διατήρησε για αρκετούς μήνες. Στις επιτυχίες του συγκαταλέγονται ακόμα ένας τίτλος στο Μάστερς του Μόντε Κάρλο το 2014 καθώς και δύο τελικοί στα Μάστερς της Ρώμης και της Μαδρίτης το 2008 και το 2013 αντίστοιχα.Το 2008 κατέκτησε το χρυσό μετάλλιο στους θερινούς Ολυμπιακούς Αγώνες εκπροσωπώντας την Ελβετία με παρτενέρ τον συμπατριώτη του Ρότζερ Φέντερερ, ενώ βοήθησε σημαντικά την Ελβετία να κατακτήσει το Κύπελλο Ντέιβις το 2014. Επιπροσθέτως, ανήκει σε μία πολύ κλειστή ομάδα ενεργών παικτών που έχει φτάσει τουλάχιστον μέχρι τα προημιτελικά και των τεσσάρων τουρνουά Γκραν Σλαμ. Είναι, μάλιστα, ένας από τους τρεις συνολικά τενίστες (μαζί με τους Τόμας Μπέρντιχ και Τζο- Γουίλφρεντ Τσονγκά) που έχουν πετύχει νίκη απέναντι στους επονομαζόμενους Big 4 (Ρότζερ Φέντερερ, Ραφαέλ Ναδάλ, Νόβακ Τζόκοβιτς και Άντι Μάρεϊ) σε τουρνουά Γκραν Σλαμ.

Ο Βαβρίνκα θεωρεί το χώμα ως την καλύτερη επιφάνεια, ενώ τα καλύτερα χτυπήματά του είναι το σερβίς και το ρεβέρ. Σχετικά με το ρεβέρ του Βαβρίνκα, ο Τζον ΜακΕνρό σε δηλώσεις του έχει υποστηρίξει ότι ο Βαβρίνκα διαθέτει ένα από τα πιο δυνατά ρεβέρ στην ιστορία του αθλήματος.

Λίγες μέρες πριν από την έναρξη του Γαλλικού Όπεν το 2014, ο Βαβρίνκα ζήτησε την αλλαγή του ονόματός του από “Στάνισλας Βαβρίνκα” σε “Σταν Βαβρίνκα”, δηλώνοντας ότι πρόθεσή του είναι να χρησιμοποιήσει το συντομευμένο όνομα στις συνεντεύξεις τύπου και στις κληρώσεις των τουρνουά.
Γιον Χουαρίστι

Ο Γιον Χουαρίστι Λιναθέρο (Jon Juaristi Linacero, Μπιλμπάο, 6 Μαρτίου 1951) είναι ισπανός συγγραφέας. Έχει δημοσιεύσει διάφορες ποιητικές συλλογές, όντας μέλλος της βασκικής πρωτοπορίας του περιοδικού Pott τη δεκαετία του 1980 και φίλος του σημαντικότερου βάσκου ποιητή του 20ού αιώνα, Γκαβριέλ Αρέστι. 

Ενδιαφέρον παρουσιάζουν και τα δοκίμιά του που επικεντρώνονται στην ανάλυση και διάψευση των μύθων του βασκικού μα και του ισπανικού εθνικισμού. Τέτοια είναι το "El linaje de Aitor. La invención de la tradición vasca" ('Η γενιά του Αϊτόρ. Η εφεύρεση της βασκικής παράδοσης', 1984) και το "Vestigios de Babel. Para una arqueología de los nacionalismos españoles" ('Απομεινάρια της Βαβέλ. Προς μία αρχαιολογία των ισπανικών εθνικισμών', 1992). Έχει υπάρξει μέλος της ΕΤΑ αν και σταδιακά άλλαξε τις πολιτικές του θέσεις και βρέθηκε στη θέση του διευθυντή του Ινστιτούτου Θερβάντες μεταξύ 2001 και 2004 επί κυβέρνησης Αθνάρ.
Ζοάν Φερατέ

Ο Ζοάν Φερατέ ι Σολέρ (Joan Ferraté, Ρέους, 1924 - Βαρκελώνη, 2003) ήταν ένας από τους σημαντικότερους καταλανούς ακαδημαϊκούς του δεύτερου μισού του 20ού αιώνα. Μετέφρασε Καβάφη και έλληνες λυρικούς όπως τον Ανακρέοντα ενώ αφιέρωσε μελέτες και στον Κάρλες Ρίβα. Ήταν αδερφός του ποιητή Γκαβριέλ Φερατέ.
Ντιέγο Μπουονανότε

thumb|Ο Ντιέγο Μπουονανότε κατά τη διάρκεια προπόνησης το 2019.
Ο Ντιέγο Μπουνανότε (Diego Mario Buonanotte, Τεοδελίνα, Σάντα Φε, 19 Απριλίου 1988), είναι Αργεντινός ποδοσφαιριστής που αγωνίζεται ως εξτρέμ ή επιθετικός μέσος.

Ξεκίνησε την καριέρα του στη Ρίβερ Πλέιτ και πέρασε από τις ισπανικές ομάδες της Μάλαγα και της Γρανάδα. Συμμετείχε στην ομάδα της Αργεντινής που κέρδισε το χρυσό μετάλλιο στους Ολυμπιακούς του 2008.Επισης έπαιξε καθοριστικο ρόλο στην ΑΕΚ.
Χοσέ Μαρία Βαλβέρδε

Ο Χοσέ Μαρία Βαλβέρδε Πατσέκο (José María Valverde Pacheco, Βαλένθια δε Αλκάνταρα, 26 Ιανουαρίου 1926 - Βαρκελώνη, 6 Ιουνίου 1996) ήταν ισπανός φιλόσοφος, ακαδημαϊκός, ποιητής και μεταφραστής του Σαίξπηρ και του Τζέιμς Τζόις. Η ιδεολογική του πορεία ξεκίνησε από την υποστήριξη του Φράνκο για να καταλήξει σε θέσεις συνεγγείς με τον χριστιανικό μαρξισμό της Λατινικής Αμερικής των δεκαετιών του 1970 και 1980. Αντίστοιχα, η ποίησή του χαρακτηρίζεται από μια βαθειά αίσθηση του θείου.
Πατρίθια Κόντε

Η Πατρίθια Κόντε ("Patricia Conde") ισπανική : [paˈtɾiθja konde], γεννημένη στις 5 Οκτωβρίου 1979 στο Βαγιαδολίδ, είναι ισπανίδα ηθοποιός, κωμικός, παρουσιάστρια της τηλεόρασης και μοντέλο.

Είναι η δεύτερη από τρεις αδελφούς (Νάτσο και Ρουμπέν Κόντε) και άρχισε να εργάζεται ως μοντέλο όταν ήταν 14 ετών. Το 1999 έλαβε μέρος στο Μις Ισπανία ως Μις Παλένθια και αμέσως μετά, άρχισε να εργάζεται στην τηλεόραση ως δημοσιογράφος. Από τότε έχει εργαστεί σε διάφορες τηλεοπτικές εκπομπές.
Βενάδο Τουέρτο

Το Βενάδο Τουέρτο (ισπανικά: "Venado Tuerto", ισπανική : [beˈnaðo ˈtwerto]) είναι πόλη στα νοτιοδυτικά της επαρχίας της Σάντα Φε, Αργεντινή, 322 χλμ από τη επαρχιακή πρωτεύουσα. Έχει περίπου 70.000 κατοίκους.

Το Βενάδο Τουέρτο ιδρύθηκε στις 26 Απριλίου του 1884 από τον Εδουάρδο Κάσεϊ, γεννημένος στο Λόμπος, Μπουένος Άιρες το 1847. Ήταν ο γιος των δύο ιρλανδών μεταναστών οι οποίοι είχαν συσσωρεύσει σημαντικό πλούτο. Ο Κάσεϊ αγόρασε μια μεγάλη επέκταση της γης από όπου οι ιθαγενείς είχαν πρόσφατα απελαθεί, για να χρησιμοποιηθεί για τη γεωργία και την εκτροφή αλόγων.

Το όνομα της πόλης σημαίνει κυριολεκτικά "μονόφθαλμο ελάφι".
Περιφέρεια Τάνγκα

Η Περιφέρεια Τάνγκα (Αγγλικά: Tanga Region, Σουαχίλι: Mkoa wa Tanga), είναι μια από τις τριάντα διοικητικές περιφέρειες της Τανζανίας. Από το Βορρά συνορεύει με την Κένυα και την Περιφέρεια Κιλιμαντζάρο "(Kilimanjaro Region)", στα Δυτικά με την Περιφέρεια Μανυάρα "(Manyara Region)," στα Νότια με τις Περιφέρειες Μορογκόρο "(Morogoro Region)" και Πουάνι "(Pwani Region)" και στα Ανατολικά τα σύνορά της σχηματίζονται από τον Ινδικό Ωκεανό. Έχει πληθυσμό περίπου δύο εκατομμύρια άτομα.
Χουλιάν Μαρίας

Ο Χουλιάν Μαρίας Αγιλέρα (Julián Marías Aguilera, Βαγιαδολίδ, 17 Ιουνίου 1914 - 15 Δεκεμβρίου 2005) ήταν ισπανός φιλόσοφος και ακαδημαϊκός. Υπήρξε μαθητής του Ορτέγα ι Γκασέτ και μέλος της Βασιλικής Ακαδημίας της Γλώσσας. Είναι πατέρας του γνωστού συγγραφέα Χαβιέρ Μαρίας.

Παρόλες τις φιλοσοφικές διαφορές του με τον Ορτέγα, κυρίως σε θέματα σεβασμού του ρωμαιοκαθολικισμού, το φιλοσοφικό του έργο αποτελεί συνέχεια του έργου του καθηγητή του, χωρίς να λείπουν και κείμενα που ξεφεύγουν από το βάρος της κληρονομιάς του σημαντικότερου ισπανού φιλοσόφου των τελών του 19ου αιώνα. Συνέγραψε πληθώρα βιβλίων για ακαδημαϊκή χρήση σχετικά με την ιστορία της φιλοσοφίας μα και την πολιτισμική ιστορία της Ισπανίας.
Metro 2033

To Metro 2033 (ρωσ. "Метро 2033") είναι μετα-αποκαλυπτικό μυθιστόρημα επιστημονικής φαντασίας του Ρώσου συγγραφέα Ντμίτρι Γκλουχόφσκι. Διαδραματίζεται στο Μετρό της Μόσχας, όπου ζουν οι τελευταίοι επιζώντες ενός πυρηνικού ολοκαυτώματος.

Το μυθιστόρημα εκδόθηκε στη Ρωσία το 2005 και επανεκδόθηκε (αφού εξαντλήθηκε) το 2007. Το 2007 επίσης κέρδισε το βραβείο Eurocon (βραβείο για έργα επιστημονικής φαντασίας). Το βιβλίο είχε κυκλοφορήσει αρχικά μέσω internet και οι αναγνώστες βοήθησαν στην διαμόρφωσή του. Το 2010 εκδόθηκε στις Ηνωμένες Πολιτείες. Ο συγγραφέας έχει εκδώσει και τα επόμενα βιβλία της σειράς: "Metro 2034" και "Metro 2035" ενώ έχει διασκευαστεί και για 3 βιντεοπαιχνίδια, με τίτλο "Metro 2033", "Metro: Last Light" και "Metro Exodus".
Γκαβριέλ Αρέστι

Ο Γκαβριέλ Αρέστι (Gabriel Aresti, Μπιλμπάο 1933 - 1975) ήταν ένας από τους σημαντικότερους συγγραφείς στη βασκική γλώσσα του 20ού αιώνα. Παρότι δεν έμαθε τα βασκικά ως μητρική του, από τα δώδεκά του σταδιακά με δικές του προσπάθειες τα κατέκτησε και καλλιέργησε σχεδόν όλα τα είδη λόγου, αναδεικύνοντας ωστόσο κυρίως την ποίηση. Επηρεάστηκε ιδιαίτερα από τον Τ. Σ. Έλιοτ (στην συμβολική του περίοδο) και τον, επίσης Βάσκο, Μπλας δε Οτέρο, κατά την περίοδο κατά την οποία και οι δύο έδωσαν άριστα δείγματα κοινωνικής ποίησης υπό τη δικτατορία του στρατηγού Φράνκο.

Υπήρξε πρότυπο και δάσκαλος για διάφορους βασκόφωνους λογοτέχνες όπως τον Γιον Χουαρίστι και τον Μπερνάρδο Ατσάγα ενώ ως μέλος της Βασκικής Ακαδημίας Γραμμάτων υπερασπίστηκε και προώθησε τη δημιουργία μιας κοινής κωδικοποιημένης βασκικής γλώσσας.
Αβοκέτα της Αυστραλίας

Η Αβοκέτα της Αυστραλίας είναι παρυδάτιο καλοβατικό πτηνό της οικογενείας των Ανωραμφιδών. Η επιστημονική ονομασία του είδους είναι "Recurvirostra novaehollandiae" και δεν περιλαμβάνει υποείδη (μονοτυπικό).
Εουχένιο Τρίας ι Σανιέ

Ο Εουζένι ή Εουχένιο Τρίας ι Σανιέ (ισπανικά: "Eugenio Trías i Sagner", Βαρκελώνη, 31 Αυγούστου 1942 - 10 Φεβρουαρίου 2013) ήταν ένας εκ των σημαντικότερων φιλοσόφων της Ισπανίας μετά τον Ορτέγα ι Γκασέτ. Το έργο του που καταπιάνεται με πολλές πλευρές της μεταφυσικής και της αισθητικής είναι κοπιώδες και θεωρείται σπουδαία κληρονομιά για την ισπανόφωνη φιλοσοφική λογοτεχνία.
Μπερνάρδο Ατσάγα

Ο Μπερνάρδο Ατσάγα (Bernardo Atxaga, ψευδώνυμου του Joseba Irazu Garmendia, 1951, Αστεάσου, Γκιπούθκοα) είναι Βάσκος συγγραφέας, ένας από τους σημαντικότερους της βασκικής λογοτεχνίας για το δεύτερο μισό του 20ού και για τον 21ό αιώνα. Τρία έργα του έχουν μεταφραστεί στα ελληνικά από τον εκδοτικό οίκο Εκκρεμές:
* (1996) "Εκείνοι οι ουρανοί"
* (1995) "Ένας άνθρωπος μόνος"
* (1993) "Ομπαμπακόακ"
Σαβιέ Ρουβέρ ντε Μπεντός

Ο Σαβιέ Ρουβέρ ντε Μπεντός (Xavier Rubert de Ventós, Βαρκελώνη, 1939) είναι καταλανός πολιτικός, φιλόσοφος, συγγραφέας και ακαδημαϊκός. Νέος, συμμετείχε στον αγώνα εναντίον του Φράνκο κι έκτοτε έχει εκλεχθεί βουλευτής τόσο στο Ισπανικό όσο και στο Ευρωπαϊκό Κοινοβούλιο με το Σοσιαλιστικό Κόμμα της Καταλονίας. Έχει υπάρξει μαθητής του Χοσέ Λουίς Λόπεθ Ανανγκούρεν και φίλος του έτερου καταλανού φιλοσόφου, Εουζένι Τρίας· έχει διδάξει σε πλήθος πανεπιστημίων των Ηνωμένων Πολιτειών της Αμερικής. Τα έργα του σχετικά με την αισθητική φιλοσοφία και την ηθική έχουν μεταφραστεί σε πολλές γλώσσες και χαίρουν παγκόσμιας εκτίμησης.
Αβοκέτα των Άνδεων

Η Αβοκέτα των Άνδεων είναι παρυδάτιο καλοβατικό πτηνό της οικογενείας των Ανωραμφιδών. Η επιστημονική ονομασία του είδους είναι "Recurvirostra andina" και δεν περιλαμβάνει υποείδη (μονοτυπικό).
Νεοπτόλεμος ο Παριανός

Ο Νεοπτόλεμος ο Παριανός ήταν ποιητής, γραμματικός και γλωσσογράφος του 3ου π.Χ. αιώνα από το Πάριον της Μυσίας. 

Έγραψε τα επικά ποιήματα "Διονυσιάς" και "Τριχθονία" (ή '), καθώς και τα φιλολογικού ή λεξικογραφικού περιεχομένου έργα: ', ', "" (το οποίο εκτιμάτο ως άριστο βοήθημα στη μελέτη των ομηρικών επών) και "Φρύγιαι φωναί" (το οποίο μάλλον κατέγραφε και εξηγούσε τις φρυγικής προέλευσης λέξεις της Ελληνικής). 

Ο Στράβων θεωρούσε τον Νεοπτόλεμο τον Παριανό "αξιομνημόνευτο γλωσσογράφο", ενώ ο σχολιαστής Πορφυρίων πίστευε ότι οι περί ποιήσεως απόψεις του Νεοπτόλεμου επηρέασαν σημαντικά τον Ρωμαίο ποιητή Οράτιο.
Από τα έργα του Νεοπτόλεμου διασώθηκαν ελάχιστα αποσπάσματα που περιελήφθησαν στις συλλογές "Analecta Alexandrina" και "Collectanea Alexandrina".
Αθανάσιος Ι. Σμπαρούνης

Ο Αθανάσιος Ι. Σμπαρούνης ήταν Έλληνας οικονομολόγος. Γεννήθηκε στο Ευπάλιο Νομού Φωκίδος στις 17 Ιουλίου 1892 και ήταν το μεγαλύτερο από 9 παιδιά του Ιωάννη Σμπαρούνη. Ήταν παντρεμένος με την Γεωργία Μαρκεζίνη με την οποία απέκτησε τρία παιδιά. Απεβίωσε στην Αθήνα στις 26 Οκτωβρίου 1987.
Μεντιχά Σουλτάν

Η Μεντιχά Σουλτάνα (Οθ. Τούρκικα:مديحة سلطان) (Τούρκικα: "Mediha Sultan", 30 Ιουλίου 1856 - 7 Νοεμβρίου 1928) ήταν κόρη του σουλτάνου Αμπντούλ Μετζίτ Α΄, αδελφή του σουλτάνου Μωάμεθ ΣΤ΄ και ετεροθαλής αδελφή των σουλτάνων Μουράτ Ε΄, Αμπντούλ Χαμίτ Β΄ και Μωάμεθ Ε΄ της Οθωμανικής Αυτοκρατορίας.
Περιφέρεια Μορογκόρο

Η Περιφέρεια Μορογκόρο (Αγγλικά: "Morogoro Region", Σουαχίλι: "Mkoa wa Morogoro"), είναι μια από τις 30 διοικητικέs περιφέρειες της Τανζανίας. Η Περιφερειακή πρωτεύουσα είναι ο δήμος του Μορογκόρο "(Morogoro)". Σύμφωνα με την εθνική απογραφή του 2012, η περιοχή είχε πληθυσμό 2.218.492 άτομα, η οποία ήταν υψηλότερη από την προ-απογραφής εκτίμηση των 2.209.072 ατόμων. Την περίοδο 2002-2012, ο μέσος ετήσιος ρυθμός αύξησης του πληθυσμού της περιοχής κατά 2,4 τοις εκατό, ήταν ο δέκατος τέταρτος υψηλότερος της χώρας. Επίσης, ήταν η 22η πιο πυκνοκατοικημένη περιοχή με 31 άτομα ανά τετραγωνικό χιλιόμετρο.

Η Περιφέρεια Μορογκόρο "(Morogoro Region)", συνορεύει στα Βόρεια με την Περιφέρεια Τάνγκα "(Tanga Region)", στα Ανατολικά με τις Περιφέρειες Πουάνι "(Pwani Region)" και Λίντι "(Lindi Region)", προς Νότο με την Περιφέρεια Ρουβούμα "(Ruvuma Region)" και στα Δυτικά με τις Περιφέρειες Ιρίνγκα "(Iringa Region)" και Ντοντόμα "(Dodoma Region)".

Ο Περιφερειακός Επίτροπος για την Περιφέρεια Μορογκόρο "(Morogoro Region)", είναι ο "Dr. Steven Kwebwe".
Το κορίτσι με τα μαύρα

Το κορίτσι με τα μαύρα είναι κινηματογραφική ταινία του 1956 με σενάριο και σκηνοθεσία του Μιχάλη Κακογιάννη και με ερμηνείες από την Έλλη Λαμπέτη και τον Δημήτρη Χορν. Γυρίστηκε στην Ύδρα με μία μόνο κάμερα.
Ντίντακ Βιλά

Ο Ντίντακ Βιλά Ροσελό (ισπανικά: Dídac Vilà Rosselló, 9 Ιουνίου 1989) είναι Ισπανός ποδοσφαιριστής ο οποίος παίζει ως αριστερός αμυντικός στην ΡΚΝ Εσπανιόλ.
Αστική Περιοχή Μορογκόρο

Η Αστική Περιοχή Μορογκόρο "(Morogoro Urban District)" (Σουαχίλι: "Wilaya ya Morogoro Mjini"), είναι μία από τις έξι Επαρχίες, στην Περιφέρεια Μορογκόρο "(Morogoro Region)" της Τανζανίας. Περιέχει την πόλη Μορογκόρο, πρωτεύουσα της Περιφέρειας Μορογκόρο και όχι τα χωριά. Η Αστική Περιοχή Μορογκόρο καλύπτει 260 τετραγωνικά χιλιόμετρα (100 τετραγωνικά μίλια). Στα Ανατολικά και Νότια συνορεύει με την Αγροτική Περιοχή Μορογκόρο "(Morogoro Rural District)" και προς τα Βόρεια και Δυτικά από Περιοχή Μβομέρο "(Mvomero District)".

Ο πληθυσμός στην Αστική Επαρχία Μορογκόρο "(Morogoro Urban District)", το 2002, ήταν 228.863.
Αγροτική Περιοχή Μορογκόρο

Η Αγροτική Περιοχή Μορογκόρο "(Morogoro Rural District)" (Σουαχίλι: "Wilaya ya Morogoro Vijijini"), είναι μία από τις έξι Επαρχίες, στην Περιφέρεια Μορογκόρο "(Morogoro Region)" της Τανζανίας. Η Αγροτική Περιοχή Μορογκόρο καλύπτει έκταση 19.056 τετραγωνικά χιλιόμετρα (7.358 τετραγωνικά μίλια). Στα Βόρεια και Ανατολικά συνορεύει με την Περιφέρεια Πουάνι "(Pwani Region)", στα Νότια με την Περιοχή Κιλομπέρο "(Kilombero District)", στα Νοτιοδυτικά με την Περιοχή Κιλόσα "(Kilosa District)" και στα Δυτικά από την Περιοχή Μβομέρο "(Mvomero District)" και την Αστική Περιοχή Μορογκόρο "(Morogoro Urban District)".

Ο πληθυσμός στην Αγροτική Επαρχία Μορογκόρο "(Morogoro Rural District)", το 2002, ήταν 263.920 άτομα.
Έλενα Ντέμπο

H Έλενα Ντέμπο (Διεθνώς: "Yelena Dembo" γεν. 8 Δεκεμβρίου 1983, Πένζα) είναι Ρωσικής καταγωγής Ελληνίδα συγγραφέας, εκπαιδεύτρια και διεθνής μαιτρ στο σκάκι. Κατατάσσεται από την Διεθνή Σκακιστική Ομοσπονδία στη λίστα των 100 καλύτερων σκακιστριών στον κόσμο της, με βαθμολογία ΕΛΟ 2470. Πήρε τον τίτλο της γκρανμαίτρ γυναικών στην ηλικία των 17 ετών και τον τίτλο της διεθνούς μαιτρ όταν έγινε 19 ετών.
Γκορντέι Κολέσοφ

Ο Γκορντέι Κολέσοφ ("Горде́й Евге́ньевич Ко́лесов", 18 Αυγούστου 2008) είναι νικητής του σόου ταλέντων στην Κίνα το 2015 (σε ηλικία 6 ετών και 5 μηνών) στην κεντρική τηλεόραση της Κίνας, CCTV-1, νικητής των αγώνων σκάκι , βραβευμένος στους διαγωνισμούς καλών τεχνών , κατέχει 5 γλώσσες (ρωσικά, κινέζικα, ισπανικά, αγγλικά, γαλλικά) και γνωρίζει από μνήμης 555 κινέζικους ιδιωτισμούς , παιδί-θαύμα . Ο Πρόεδρος της Διεθνούς Σκακιστικής Ομοσπονδίας (FIDE), Κιρσάν Ιλουμζίνοφ τον αποκάλεσε «μικρό Βούδα του σκακιστικού κόσμου». Ο Γκορντέι έχει 3 μικρότερες αδελφές, τη Μιλάνα, την Άγαθα και την Εσενία.
The Glorious Burden

The Glorious Burden είναι ο τίτλος του έβδομου στούντιο άλμπουμ του αμερικανικού heavy metal συγκροτήματος Iced Earth, το οποίο κυκλοφόρησε τον Ιανουάριο του 2004 μέσω της δισκογραφικής εταιρείας "SPV".

Τα τραγούδια του άλμπουμ έχουν κοινό στιχουργικό θέμα, έχοντας να κάνουν με μεγάλα γεγονότα της πολεμικής ιστορίας των ΗΠΑ, όπως και με την μάχη του Βατερλώ και την ζωή του Αττίλα. Η ειδική έκδοση του, αποτελούνταν από δύο CD, το δεύτερο εκ των οποίων περιελάμβανε τρία κομμάτια, το καθ' ένα από τα οποία παρουσίαζε τα γεγονότα μίας από της τρεις ημέρες της μάχης του Γκέτισμπεργκ.

Τα φωνητικά του άλμπουμ ανέλαβε ο Τιμ Όουενς, τραγουδιστής των Judas Priest, ο οποίος μετά την αντικατάσταση του από τον Ρομπ Χάλφορντ, αποτέλεσε μόνιμο μέλος των Iced Earth. Η σύνθεση του συγκροτήματος περιελάμβανε, επίσης, τον μπασίστα Τζέιμς Μακ Ντόνο και το ντράμερ Ρίτσαρντ Κρίστι, οι οποίοι έπαιξαν για τελευταία φορά σε στούντιο ηχογράφηση του σχήματος.

Το "The Glorious Burden" πούλησε περισσότερα από 70.000 αντίτυπα στην πατρίδα του συγκροτήματος, αν και αρχικά δεν κατάφερε να μπει στο Top-100 του Billboard, ανεβαίνοντας μέχρι το # 145. Κατάφερε να μπει στο Top-30 των τσαρτ της Γερμανίας, της Αυστρίας και της Φινλανδίας.
Ζου Γιούχουα

Η Ζου Γιούχουα (Διεθνώς: "Xu Yuhua", κινεζικά: 许昱华, γεν. 29 Οκτωβρίου 1976) είναι Κινέζα νομικός, γλωσσολόγος και γκρανμαίτρ στο σκάκι, η 11η Παγκόσμια Πρωταθλήτρια Σκακιού από το 2006 έως το 2008. Είναι η τρίτη Κινέζα παγκόσμια πρωταθλήτρια γυναικών μετά την Ζίε Ζουν και την Ζου Τσεν.